## Pravilnik o vrstama pohvala i nagrada, uvjetima i postupku njihove dodjele

### NN 95/2003 (7.6.2003.), Pravilnik o vrstama pohvala i nagrada, uvjetima i postupku njihove dodjele

# MINISTARSTVO OBRANE

1210

Na
temelju članka 140. stavka 2. Zakona o službi u Oru­ža­nim snagama Republike Hrvatske
(»Narodne novine«, broj 33/02. i 58/02.), donosim

## PRAVILNIK

### O VRSTAMA POHVALA I NAGRADA, UVJETIMA I POSTUPKU NJIHOVE DODJELE

I. TEMELJNE ODREDBE

Članak 1.

Ovim Pravilnikom utvrđuju se vrste pohvala i nagrade
u Ministarstvu obrane i Oružanim snagama Republike Hrvatske (u daljnjem tekstu:
Oružane snage) te se propisuju uvjeti i postupak njihove dodjele.

Članak 2.

Pohvale i
nagrade utvrđene ovim Pravilnikom dodjeljuju se za ostvarene ukupne rezultate u
određenom razdoblju ili za ostvarene osobne rezultate (npr. osobito uspješno
obavljena izvanredna zadaća, športski rezultat).

Članak 3.

Pri dodjeli pohvale ili nagrade obvezno se navodi da
li se ona dodjeljuje za ostvarene ukupne rezultate ili osobne rezultate.

II.  POHVALE

Članak 4.

Pohvale su pisana priznanja koja se dodjeljuju
zapovjed­niš­tvima, postrojbama i ustanovama Oružanih snaga (u daljnjem tekstu:
ustrojstvene jedinice Oružanih snaga), djelatnim vojnim osobama te državnim
službenicima i namještenicima u Oružanim snagama (u daljnjem tekstu: pripadnici
Oružanih snaga), ustrojstvenim jedinicama Ministarstva obrane te državnim
službenicima i namještenicima u Ministarstvu obrane (u daljnjem tekstu:
djelatnici Ministarstva obrane).

Pohvale se dodjeljuju za uspješno obavljene zadaće te
ostvarene natprosječne rezultate u izvršavanju postavljenih zadaća.

Članak 5.

Pohvale u Ministarstvu obrane i Oružanim snagama su:

1. Pohvala ministra obrane,

2. Pohvala zamjenika ministra obrane,

3. Pohvala načelnika Glavnog stožera Oružanih snaga,

4. Pohvala tajnika Ministarstva,

5. Pohvala glavnog inspektora obrane,

6. Pohvala pomoćnika ministra obrane,

7. Pohvala zamjenika načelnika Glavnog stožera
Oružanih snaga,

8. Pohvala zapovjednika grane
Oružanih snaga, zapovjednika zapovjedništva za združenu izobrazbu i obuku,
zapovjednika zapovjedništva za logistiku, zapovjednika zapovjedništva za
izobrazbu i obuku Hrvatske kopnene vojske (u daljnjem tekstu: zapovjednik
zapovjedništva za izobrazbu i obuku HKoV), zapovjednika korpusa i zapovjednika
podstožerne postrojbe.

9. Pohvala načelnika uprave
Glavnog stožera Oružanih snaga, načelnika službe Ministarstva obrane te čelnika
posebnih ustrojstvenih jedinica Ministarstva obrane,

10. Pohvala zapovjednika
samostalne bojne, njima ravne ili više razine.

Članak 6.

Ministar obrane i zamjenik
ministra obrane pohvaljuju us­troj­stvene jedinice Oružanih snaga i
Ministarstva obrane, te pripadnike Oružanih snaga i djelatnike Ministarstva
obrane.

Osobe iz stavka 1. ovoga
članka dodjeljuju pohvalu na osobni poticaj ili na prijedlog načelnika Glavnog
stožera Oružanih snaga, tajnika Ministarstva, glavnog inspektora obrane i po­moć­nika
ministra obrane.

Članak 7.

Načelnik Glavnog stožera
Oružanih snaga pohvaljuje ustrojstvene jedinice Oružanih snaga i pripadnike
Oružanih snaga.

 Načelnik Glavnog stožera Oružanih snaga dodjeljuje pohvalu na
osobni poticaj ili na prijedlog zapovjednika grane Oružanih snaga, zapovjednika
zapovjedništva za združenu izobrazbu i obu­ku, zapovjednika zapovjedništva za
logistiku, zapovjednika zapo­vjedništva za izobrazbu i obuku HKoV, zapovjednika
korpusa i zapovjednika podstožerne postrojbe.

Članak 8.

Glavni inspektor obrane
pohvaljuje pripadnike Oružanih snaga u ustrojstvenim jedinicama Inspektorata
obrane.

Glavni inspektor obrane dodjeljuje
pohvalu na osobni poticaj.

Članak 9.

Tajnik Ministarstva
pohvaljuje djelatnike Ministarstva obrane u ustrojstvenim jedinicama Tajništva
Ministarstva.

Tajnik Ministarstva
dodjeljuje pohvalu na osobni poticaj ili na prijedlog čelnika ustrojstvene jedinice
koja je u sastavu Tajništva.

Članak 10.

Pomoćnik ministra obrane i
zamjenik načelnika Glavnog sto­žera Oružanih snaga u svome djelokrugu rada
pohvaljuju ustrojstvene jedinice i djelatnike Ministarstva obrane odnosno
pripadnike Oružanih snaga.

Pomoćnik ministra obrane i
zamjenik načelnika Glavnog sto­žera Oružanih snaga dodjeljuju pohvalu na osobni
poticaj ili na prijedlog čelnika ustrojstvene jedinice Ministarstva obrane i
Glavnog stožera Oružanih snaga.

Članak 11.

 Zapovjednik grane Oružanih snaga, zapovjednik zapovjed­ništva za
združenu izobrazbu i obuku, zapovjednik zapovjed­ništva za logistiku,
zapovjednik zapovjedništva za izobrazbu i obuku HKoV, zapovjednik korpusa i
zapovjednik podstožerne postrojbe u svome djelokrugu rada pohvaljuju ustrojstvene
jedinice Oružanih snaga te pripadnike Oružanih snaga.

Zapovjednici iz stavka 1.
ovoga članka dodjeljuju pohvalu na osobni poticaj ili na prijedlog zapovjednika
postrojbe razine brigade.

Članak 12.

Načelnik uprave Glavnog
stožera Oružanih snaga, načelnik službe Ministarstva obrane te čelnik posebne
ustrojstvene jedinice Ministarstva obrane pohvaljuju pripadnike Oružanih snaga
odnosno djelatnike Ministarstva obrane u svojim ustrojstvenim jedinicama.

Osobe iz stavka 1. ovoga članka dodjeljuju pohvalu na
osobni poticaj ili na prijedlog načelnika odjela.

Članak 13.

Zapovjednici postrojba razine samostalne bojne, njoj
ravne ili više razine na osobni poticaj dodjeljuju pohvale pripadnicima
Oružanih snaga u ustrojstvenim jedinicama kojim zapovijeda.

III.
NAGRADE

Članak 14.

Nagrade su priznanja koja se dodjeljuju pripadnicima
Oružanih snaga za osobito uspješno obavljene zadaće te ostvarene natprosječne
rezultate u izvršavanju postavljenih zadaća.

Članak 15.

Nagrade Oružanih snaga su:

1. samokres s posvetom,

2. ručni sat s posvetom,

3. dalekozor,

4. knjiga,

5. novčana nagrada,

6. nagradni dopust.

1.
Samokres s posvetom

Članak 16.

Samokres s posvetom je nagrada koja se dodjeljuje za osobit
doprinos u vođenju i zapovijedanju te jačanju borbene spremnosti, uspješnu
provedbu borbenih i drugih zadaća, iznimne rezultate u razvijanju borbene
izobrazbe, uzorno obnašanje službe i iz­nadprosječne rezultate ostvarene u
obavljanju postavljenih za­da­ća, besprijekorno čuvanje i održavanje naoružanja
i materijalnih sredstava te ostvarene športske ili druge promidžbene uspjehe.

Samokres s posvetom može dodijeliti:

– ministar obrane (5 komada godišnje),

– načelnik Glavnog stožera Oružanih snaga (5 komada
godišnje),

– zapovjednik grane Oružanih snaga (2 komada
godišnje).

Osobe iz stavka 2. ovoga članka dodjeljuju samokres s
posvetom na osobni poticaj ili na prijedlog osoba koje su nadležne za
predlaganje pohvala u skladu s ovim Pravilnikom.

2.
Ručni sat s posvetom

Članak
17.

Ručni
sat s posvetom nagrada je koja se dodjeljuje za osobit doprinos u vođenju i
zapovijedanju, jačanju borbene spremnosti, uzorno obavljanje službe te uspješnu
provedbu borbenih zadaća i obuke.

Ručni
sat s posvetom može dodijeliti:

–
ministar obrane – u vrijednosti do 7. 000,00 kuna (5 komada godišnje),

–
načelnik Glavnog stožera Oružanih snaga – u vrijednosti do 7.000,00 kuna (5
komada godišnje),

–
glavni inspektor obrane – u vrijednosti
do  5.000.00  kuna (2 komada godišnje),

–
tajnik Ministarstva – u vrijednosti do 2.500,00 kuna (2 komada godišnje),

– pomoćnici ministra obrane – u vrijednosti do
2.500,00 kuna (2 komada godišnje),

– zamjenik načelnika Glavnog stožera Oružanih snaga –
u vrijednosti do 2.500,00 kuna (1 komad godišnje).

Osobe iz stavka 2. ovoga članka dodjeljuju ručni sat
s posvetom na osobni poticaj ili na prijedlog osoba koje su nadležne za
predlaganje pohvala u skladu s ovim Pravilnikom.

3.
Dalekozor

Članak 18.

Dalekozor je nagrada koja se dodjeljuje za osobite rezultate
u vođenju i zapovijedanju, jačanju borbene spremnosti, uzorno obavljanje službe
i uspješnu provedbu borbenih zadaća i obuke.

Dalekozor može dodijeliti:

– načelnik Glavnog stožera Oružanih snaga – u vrijednosti
do 3.000,00 kuna (20 komada godišnje),

– glavni inspektor obrane – u vrijednosti do 2.500,00
kuna (10 komada godišnje),

– zamjenik načelnika Glavnog stožera Oružanih snaga –
u vrijednosti do 2.000,00 kuna (10 komada godišnje),

– zapovjednik grane Oružanih snaga, zapovjednik
zapovjed­ništva za združenu izobrazbu i obuku, zapovjednik zapovjed­ništva za
logistiku, zapovjednik zapovjedništva za izobrazbu i obuku HKoV, zapovjednik
korpusa i zapovjednik podstožerne postrojbe – u vrijednosti do 1.500,00 kuna
(15 komada godišnje),

– zapovjednik gardijske brigade – u vrijednosti do
1.000,00 kuna (10 komada godišnje).

Osobe iz stavka 2. ovoga članka dodjeljuju dalekozor
na osobni poticaj ili na prijedlog osoba koje su nadležne za predlaganje
pohvala u skladu s ovim Pravilnikom.

4.
Knjiga

Članak 19.

Knjiga je nagrada koja se dodjeljuje za rezultate u
razvijanju borbene izobrazbe, besprijekorno čuvanje i održavanje naoružanja i
materijalnih sredstava, uspješno školovanje i usavrša­vanje te uzorno
obavljanje službe.

Na osobni poticaj ili na prijedlog osobe nadležne za
predlaganje pohvala knjigu može dodijeliti:

– ministar obrane – u vrijednosti do 1.000,00 kuna
(15 komada godišnje),

– načelnik Glavnog stožera Oružanih snaga – u
vrijednosti do 800,00 kuna (10 komada godišnje),

– glavni
inspektor  obrane – u  vrijednosti
do  500,00 kuna (1 komad
godišnje),

– tajnik Ministarstva – u vrijednosti do 500,00 kuna
(2 komada godišnje),

– pomoćnici ministra obrane – u vrijednosti do 500,00
kuna (2 komada godišnje),

– zamjenik načelnika Glavnog stožera Oružanih snaga –
u vrijednosti do 500,00 kuna (2 komada godišnje),

– zapovjednik grane Oružanih snaga, zapovjednik
zapovjed­ništva za združenu izobrazbu i obuku, zapovjednik zapovjed­ništva za
logistiku, zapovjednik zapovjedništva za izobrazbu i obuku HKoV, zapovjednik
korpusa i zapovjednik podstožerne postrojbe - u vrijednosti do 500,00 kuna (8
komada godišnje),

–
načelnik uprave Glavnog stožera Oružanih snaga i načelnik službe Ministarstva
obrane te čelnik posebne ustrojstvene jedinice Ministarstva obrane – u
vrijednosti do 400,00 kuna (2 komada godišnje).

5.
Novčana nagrada

Članak
20.

Novčana nagrada se dodjeljuje kao priznanje za
doprinos uspješnim rezultatima u razvijanju borbene izobrazbe, bespri­jekornom
čuvanju i održavanju naoružanja i materijalnih sredstava te uspješnoj provedbi
borbenih i drugih zadaća.

Novčanu nagradu može dodijeliti:

1. ministar obrane

– jednu nagradu godišnje u iznosu od 10.000,00 kuna,

– pet nagrada godišnje u iznosu od 7.000,00 kuna,

– deset nagrada godišnje u iznosu od 5.000,00 kuna,

2. načelnik Glavnog stožera Oružanih snaga:

– jednu nagradu godišnje u iznosu od 7.000,00 kuna,

– pet nagrada godišnje u iznosu od 5.000,00 kuna,

– deset nagrada godišnje u iznosu od 2.000,00 kuna.

Osobe iz stavka 2. ovoga članka dodjeljuju novčanu
nagradu na osobni poticaj ili na prijedlog osoba koje su nadležne za pred­laganje
pohvala u skladu s ovim Pravilnikom.

Novčana nagrada isplaćuje se u neto iznosu.

6.
Nagradni dopust

Članak 21.

Dopust je nagrada koja se dodjeljuje za osobite
rezultate u razvijanju borbene izobrazbe, besprijekorno čuvanje i održavanje
naoružanja i materijalnih sredstava te uspješnu provedbu borbenih i drugih
zadaća.

Na osobni poticaj ili na prijedlog nadležnog
zapovjednika nagradni dopust može dodijeliti:

– ministar obrane – u trajanju do 10 radnih dana,

– načelnik Glavnog stožera Oružanih snaga – u
trajanju do 8 radnih dana,

– tajnik Ministarstva, pomoćnik ministra obrane,
zamjenik načelnika Glavnog stožera Oružanih snaga, glavni inspektor obrane,
zapovjednik grane Oružanih snaga, zapovjednik zapovjed­ništva za združenu
izobrazbu i obuku, zapovjednik zapovjed­ništva za logistiku, zapovjednika
zapovjedništva za izobrazbu i obuku HKoV, zapovjednik korpusa i zapovjednik
podstožerne postrojbe – u trajanju do 5 radnih dana,

– načelnik uprave Glavnog stožera Oružanih snaga i
načelnik službe Ministarstva obrane te čelnik posebne ustrojstvene jedinice
Ministarstva obrane – u trajanju do 3 radna dana.

IV.
PRIJELAZNE I ZAVRŠNE ODREDBE

Članak
22.

Pohvale
i nagrade dodjeljuju se tijekom kalendarske godine u prigodi obilježavanja
blagdana Republike Hrvatske i spomendana značajnih za stvaranje Oružanih snaga.

Članak
23.

Nositelji
planiranja u Ministarstvu obrane planiraju financijska sredstva za nagrade
utvrđene ovim Pravilnikom a ona se osiguravaju u proračunu Ministarstva obrane.

Članak
24.

Podatke
o dodijeljenim pohvalama i nagradama potrebito je dostaviti u Personalu službu
Ministarstva obrane zbog evidencije i urednog vođenja baze podataka.

Članak
25.

Sastavni
dio ovoga Pravilnika je Obrazac 1, koji se nalazi u prilogu.

Članak
26.

Ovaj
Pravilnik stupa na snagu osmog dana od dana objave u »Narodnim novinama«.

Klasa: 023-03/03-04/1

Urbroj: 512-01-03-21

Zagreb,
9. svibnja 2003.

Ministrica
**Ž****eljka** **Antunovi****ć**, v. r.

if !supportEmptyParas endif

*Obrazac: 1*

Predlaže se za: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nadnevak dopisa kojim se upućuje prijedlog:

Ustrojstvena cjelina/Korpus:

Postrojba:

Predlaže se povodom:

Planirani nadnevak svečanog uručenja:

|  |
| --- |
| - Čin, ime, ime oca, prezime:  - DAN, MJESEC I GODINA ROĐENJA:  - MJESTO ROĐENJA  - duŽnost:  - status:                    - u HV od: |

| OBRAZLOŽENJE (u obrazloženju se navodi konkretno djelo koje je povod za pohvaljivanje, ne obuhvaćaju se razlozi poradi kojih je kandidat do sada dobio nagrade ili pohvale):    if !supportLineBreakNewLine  endif |
| Da li je djelatnik stegovno kažnjavan ili se protiv njega vodi stegovni postupak: \_\_\_\_\_\_\_\_\_\_\_\_\_\_ |
| Sve dosadaŠnje nagrade i pohvale (obvezatno je unijeti sve dosadašnje pohvale i nagrade – razina, klasa, urudžbeni broj, nadnevak i godina):     if !supportLineBreakNewLine  endif |
| Prijedlog je razmatran na kadrovskom povjerenstvu / komisiji (obvezatno navesti broj komisije i nadnevak održavanja):  if !supportLineBreakNewLine  endif |

if !supportEmptyParas endif

if !supportEmptyParas endif

Točnost
podataka potvrđuje:                             Zapovjednik/Načelnik:

                                                             MP

 \_\_\_\_\_\_\_\_\_\_\_\_\_\_\_\_\_\_\_\_\_                             \_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

Pravilnik, NN 95/2003-1210